દિવાળીનો તહેવાર અંધકારના વાતાવરણને ઢાળી ઉજાસમય વાતાવરણ બનાવી વર્ષમાં બનેલી ખરાબ ઘટનાઓને ભૂલાવી દે એવી એક માન્યતા છે ત્યારે આવો આપણે સૌ આ દિવાલી નાં શુભ અવસરે એકબીજાને શુભેચ્છા પાઠવતા આશા રાખીયે કે નવા વર્ષમાં પીવાનું શુદ્ધ અને પૂરતું પાણી મળે,ખેતી માટે નહેરોની સુવિધા મળે,સુકાભઠ્ઠ તળાવો ને પાણી મળે, ટ્રાફિક ની સમસ્યા ઘટે,ઠેર ઠેર વ્યાપેલી ગંદકીનાં ઢગ વિસ્તરતા ઘટે, સ્વછતાંનું પ્રમાણ વધે,અંદરો અંદર ની ટાંટીયાખેંચ ઘટે,લોકોમાં પરસ્પર સહકાર ની ભાવના વધે, ઉબડ-ખાબડ રસ્તાનું પ્રમાણ ઘટે,ધૂળ અને ધુમાડા ઘટે,જાહેરક્ષેત્રની સુવિધાઓ વધે, શાળા-મહાશાળાઓ ગ્રાન્ટેબલ બને,શિક્ષણ વધે સાથે સાથે કેળવણી પણ મળે, લોકોની ખર્ચ કરતા આવક વધે,સામાજિક કુરિવાજો ઘટે નવા સુધારાઓ વધે,આગેવાનો કરતા કાર્યકરોનું પ્રમાણ વધે,રાજકારણનું ગંદુ રાજકારણ ઘટે,દુ:ખ કરતા સુખનું પ્રમાણ વધે, રોગચાળાનું પ્રમાણ ઘટે,તંદુરસ્તીનું પ્રમાણ વધે,સમાજ માં વ્યાપેલ દંભ નું પ્રમાણ ઘટે,ધંધાર્થે કે નોકરી અર્થે બહાર વસતા પ્રજાજનોનો વતન પ્રત્યેનો નાતો વધુ સુદ્રઢ બને,અજ્ઞાનરૂપી અંધકાર દૂર થઇ જ્ઞાનની ક્ષિતીજો વિસ્તરે,સામાજિક વિકાસનાં કાર્યક્રમો વધે,દુર્ગુણોની સામે સદગુણોનું પ્રમાણ વધે,સંવેદનાની સાથે સાથે સમજણ વધે, દિલ અને દિમાગમાં સંયમના, જ્ઞાનના, સંપના, સદ્દભાવનાના અને સેવાભાવનાના દિવા પ્રગટે. જ્યારે આનંદ, ઉલ્લાસ, ઉત્સાહ અને મજાનાં પ્રકાશનાં પર્વ દિવાળી ની શુભ શરુઆત થઈ ગઈ છે અને નવા વર્ષ ના વધામણા કરવા સૌ કોઈ આતુરતા થી રાહ જોઈ રહ્યા છે ત્યારે તાલુકામાં આવેલા તમામ ૧૧૦ ગામ આદર્શ ગામ બને તથા નવું વર્ષ આપને તથા આપના કુટુંબીજનોને યશસ્વી, ફળદાયી અને નિરામય નીવડે તેવી હાર્દિક શુભેચ્છા સહ હેપ્પી દિપાવલી…….!!!!